Kl. 20:30 samme dag tok flyet av og la kursen mot Norge. De fløy lavt, 500 til 1000 fot (150–300 meter) over Nordsjøen for ikke å bli oppdaget av tyske radarer. Rett før de nådde norskekysten økte de høyde til 6500 fot (underkant av 2000 meter) for å med god margin gå klar av fjellene. De unngikk å komme for nærme flyplassene Lista, Kjevik og Forus, der tyske Messerschmitt Bf 109G og Focke-Wulf Fw 190A jagerfly fra Jagdgeschwader 5 (JG5) var stasjonert.